Profesor marksizma nakon 23 godine došao natrag po posao

Doktor znanosti dobio je otkaz 1991. godine jer je predavao marksizam. Škola ga godinama ne vraća na radno mjesto iako ima pravomoćne presude u svoju korist

<p>S debelim snopom presuda s niza sudova<b> dr. Zvonimir Šundov (62</b>) pokušao se u srijedu vratiti na posao s kojega je <b>potjeran 1991. I nije uspio.</b></p><p>Do hrvatske neovisnosti<b> predavao je marksizam,</b> na kojem ih je, doduše, učio etici, filozofiji i sličnom. <b>Čim su ukinuli marksizam, škola ga je proglasila </b>neraspoređenim radnikom i <b>tehnološkim viškom.</b></p><p>- Za čovjeka od 39 godina s doktoratom iz filozofije<b> nisu našli tzv. zamjenski predmet</b> poput etike, osnova društveno humanističkih znanosti ili politike i gospodarstva - poručio je njegov odvjetnik.</p><p><b>- Tri moje kolegice na takav su način preraspoređene</b>. A ja sam<b> žrtva političkog progona - kazao nam je Šundov</b>. On je otada, 1995., dobio presudu na Općinskom sudu u Zagrebu, što je na Županijskom sudu i potvrđeno. A 2006. <b>Europski sud za ljudska prava potvrdio </b>je u presudi o naknadi zbog dugotrajnog postupka protiv Hrvatske da je <b>presuda Općinskog suda doista pravomoćna</b>, ali Šundova i dalje ne vraćaju na posao. Stari ravnatelj Ivo Klarić ni tada ga nije primio nazad bez sankcija zbog nepoštivanja presuda. A novi ravnatelj tvrdi:</p><p>- Ja sam tu od 2012. <b>Ne postoji presuda po kojoj bi škola morala vratiti Šundova. </b>Mi smo sad popunjeni - k<b>azao je ravnatelj.</b> On se poziva na presude koje je Šundov izgubio. Ali ono što nam je pokazao isključivo su bili sporovi za neisplaćene plaće, a ne za vraćanje na posao. <b>Županijski sud je pak 1995. presudio da Šundov mora biti vraćen na posao</b> u svojstvu “neraspoređenog” ne miješajući se u to kamo će ga škola rasporediti.</p>